Az első világháború elején újra szolgálatba helyezték, és Galíciában, majd az olasz fronton szolgált. 1917-ben megjelent írásában ("Die Wasserstraße Mitteleuropas" magyarul "Közép-Európa vízi útjai") támogatta egy, az Északi-tenger és a Duna között létesítendő csatorna tervét, valamint a Német Császárság és az Osztrák–Magyar Monarchia egyesítését. 1917. augusztus 16-án vezérőrnaggyá léptették elő. 1918. február 2-án szabadságolták, majd december 1-én szolgálaton kívül helyezték. Katonai pályafutása ezzel véget ért.